S-413/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. mars 2008 S-kk-þgf V-kk-þgf, kt. […], Þverholti 5, Mosfellsbæ, fyrir eftirtalin brot framin í Reykjavík á árinu 2007, nema annað sé tekið fram:

I.

Fíkniefnalagabrot:

1. Aðfaranótt föstudagsins 9. febrúar á veitingahúsinu Mónakó að Laugavegi 74, haft í vörslum sínum 1,66 g af amfetamíni, sem lögregla fann við leit.

2. Að morgni þriðjudagsins 27. mars á gistiheimilinu Arahúsi að Strandgötu 21 í Hafnarfirði, haft í vörslum sínum 7,89 g af amfetamíni og 3,65 g af kókaíni, sem lögregla fann við leit.

3. Þriðjudaginn 17. apríl að Túngötu 34, haft í vörslum sínum 0,57 g af tóbaksblönduðu kannabisefni, sem lögregla fann við leit.

4. Aðfaranótt þriðjudagsins 24. apríl í bifreiðinni PF-220 á Breiðholtsbraut vestan við Stekkjarbakka, haft í vörslum sínum 1,79 g af amfetamíni, sem lögregla fann við leit á ákærða á lögreglustöðinni að Dalvegi 18 í Kópavogi.

5. Laugardaginn 5. maí á Hótel Cabin að Borgartúni 32, haft í vörslum sínum 1,62 g af amfetamíni, sem lögregla fann við leit.

6. Aðfaranótt sunnudagsins 29. júlí á veitingastaðnum Monte Carlo að Laugavegi 34, haft í vörslum sínum 1,32 g af amfetamíni, sem ákærði afhenti lögreglu við leit.

Eru brot þessi talin varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á kókaíni og tóbaksblönduðu kannabisefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 varðandi meðferð ákærða á kókaíni.

II.

Umferðarlagabrot:

1. Aðfaranótt þriðjudagsins 24. apríl, ekið bifreiðinni PF-220 óhæfur til að stjórna henni örugglega vegna áhrifa ávana- og fíkniefna og slævandi lyfja og án ökuréttinda, vestur Breiðholtsbraut þar til lögregla stöðvaði akstur bifreiðarinnar á Breiðholtsbraut vestan við Skógarsel.

2. Að kvöldi sunnudagsins 29. júlí, ekið bifreiðinni PF-220 óhæfur til að stjórna henni örugglega vegna áhrifa ávana- og fíkniefna og slævandi lyfja og án ökuréttinda, austur Vesturlandsveg þar til lögregla stöðvaði akstur bifreiðarinnar á Vesturlandsvegi við Úlfarsfellsveg.

Eru brot þessi talin varða við 2. mgr. 44. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

III.

Gripdeild, með því að hafa aðfaranótt laugardagsins 14. apríl á bensínafgreiðslustöð N1 við Ártúnshöfða dælt bensíni að andvirði kr. 2.500,- á bifreiðina PF-220 og ekið á brott án þess að greiða fyrir það.

Er brot þetta talið varða við 245. gr. almennra hegningarlaga nr. 19/1940

IV.

Þess er krafist að ákærði verði dæmdur til refsingar og jafnframt að 14,28 g af amfetamíni, 3,65 g af kókaíni og 0,57 g af tóbaksblönduðu kannabisefni, sem lögregla lagði hald á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1965. Ákærði gekkst undir sátt á árinu 2002 fyrir ölvunarakstur og akstur sviptur ökurétti. Þá gekkst hann undir viðurlagaákvörðun á árinu 2003 fyrir ölvunarakstur. Loks gekkst hann undir sátt á árinu 2004 fyrir réttindaleysisakstur. Með hliðsjón af sakaferli ákærða og þeim brotum sem hann er nú sakfelldur fyrir er refsing hans ákvæðin fangelsi í þrjá mánuði.

Með vísan til lagaákvæða í ákæru skal ákærði sviptur ökurétti ævilangt.

Ákærði greiði 298.499 krónur í sakarkostnað.

Með vísan til lagaákvæða í ákæru eru upptæk gerð til ríkissjóðs 14,28 g af amfetamíni, 3,65 g af kókaíni og 0,57 g af tóbaksblönduðu kannabisefni sem lögregla lagði hald á við rannsókn málsins.

D ó m s o r ð :

Ákærði, S-kk-nf V-kk-nf, sæti fangelsi í þrjá mánuði.

Ákærði er sviptur ökurétti ævilangt.

Ákærði greiði 298.499 krónur í sakarkostnað.

Upptæk eru gerð til ríkissjóðs 14,28 g af amfetamíni, 3,65 g af kókaíni og 0,57 g af tóbaksblönduðu kannabisefni sem lögregla lagði hald á við rannsókn málsins.

S-kk-nf S-kk-nf.